## Pravilnik o službenim sjedištima javnih bilježnika

### NN 38/1994 (16.5.1994.), Pravilnik o službenim sjedištima javnih bilježnika

# MINISTARSTVO PRAVOSUĐA

Na osnovi članka 169. stavak 3. Zakona o javnom bilježništvu ("Narodne
novine", br. 78/93 i 29/94) donosim

## PRAVILNIK

### O SLUŽBENIM SJEDIŠTIMA JAVNIH BILJEŽNIKA

Članak 1.

Ovim se Pravilnikom uređuju kriteriji za raspored službenih sjedišta
javnih bilježnika na području Republike Hrvatske i raspoređuju službena
sjedišta.

Članak 2.

Javnobilježnička se službena sjedišta određuju u sjedištu svakog općinskog
suda.

Članak 3.

Na podrtkčju općinskog suda koji ima više od 20.000 stanovnika javnobilježničko
se službeno sjedište odreduje u sjedištu općinskog suda na svakih započetih
20.000 stanovnika,

Članak 4.

Javnobilježnička se službena sjedišta izvan sjedišta općinskog suda
određuju u sjedištu općine ili grada ako područje te općine ili grada na
području istog općinskog suda ima 20,000 stanovnika. Ako područje općine
ili grada iz stavka 1 ovoga članka ima više od 20.000 stanovnika u sjedištu
te općine ili grada određuje se javnobilježničko službeno sjedište na svakih
započetih 20,000 stanovnika.

Članak 5.

Za područje općinskog suda, u čijem je sjedištu i sjedište trgovačkog
suda, osim kriterija iz članka 3. i 4, ovoga Pravilnika, utvrđuje se jedno
javnobilježničko mjesto,

Za područje općinskog suda na svakih 200 registriranih pravnih osoba
(trgovačkih društava, banaka ili njihovih filijala, osiguravajućih društava
ili njihovih filijala, udruga, zaklada ili drugih pravnih osoba) ili obrtničkih
radnji koje obavljaju registriranu djelatnost i ostvaruju financijsko poslovanje
preko žiro-računa utvrđuje se jedno javnobilježničko mjesto.

Članak 6.

Za područje općinskog suda čije je sjedište u velikim gradovima javnobilježničko
se službeno sjedište određuje u pravilu prema urbanim naseljima, četvrtima
ili kotarevima pod uvjetima iz članka 4. ovoga Pravilnika

Članak 7.

Ako se na način određen u članku 6. ovoga Pravilnika ne može utvrditi
javnobilježničko službeno sjedište ono se utvrđuje za sva javnobilježnička
mjesta u istom mjestu.

Članak 8

Javni bilježriik ima svoj ured u javnobilježničkom službenom sjedištu.
Javni bilježnik može održavati uredovne dane u sjedištima općina ili gradova
na području istog suda ako u njima nije utvrđeno službeno sjedište javnog
bilježnika. Ako je u sjedištu općine ili grada na području istog suda utvršđeno
službeno sjedište javnog bilježnika uredovni sa dani mogu u tim sjedištima
održavati samo ako nema javnog bilježnika ili još nije imenovan ili ako
je spriječen obavljati javnobilježničku službu.

Članak 9

Raspored javnobilježničkih mjesta i njihovih službenih sjedišta sastavni
je dio ovoj Pravilnika

Članak 10.

Raspored javnobilježničkih mjesta i njihovih službenih sjedišta za područja
sudova samoupravnih kotarareva Glina i Knin uredit će se nakon donošenja
zakona kojirn će se urediti ustsnovljavanje sudova utvrđivanje njihovog
područja te odredivanje sjedišta u kojern će obavljati službenu vlast na
tim podr-učjima.

Do donošenja propisa iz stavka 1. ovoga Pravilnika utvrđujem sljedeća
privremena javnobilježnička sjedišta:

- za područja općiriskih sjedišta u Dvoru, Glini i Hrvatskoj Kostajnici
po jedno javnobilježičko mjesto s privremenim službenim sjedištem u Sisku;

- za područja općinskih sudova u Vojniću i Vrginmostu po jedeno javnobilježničko
rnjesto s privremenim službenim sjedištem u Karlovcu

- za područja općinskih sudova u Donjem Lapcu, Gračacu i Titovoj Korenici
po jedno javnobilježničko mjesto s privremenim službenim sjedištem u Gospiću;

- za područje Općinskog suda u Benkovcu jedno javnobilježničko mjesto
s privremenim službenim sjedištem u Biogradu n/m;

- za područje Općinskog suda u Kninu jedno javnobilježničko mjesto s
privremenim službenim sjedištem u Šibeniku i

- za područje Općinskog suda u Obrovcu jedno javnobilježničko mjesto
s privremenim službenim sjedištem u Zadru.

Članak 11.

Ovaj P'ravilnik stupa na snagu usmoga dana od dana i objave u ""Narodnim
novinama".

Klasa: 701-01 /94-01 /6

Urbr-oj : 514-02-0 I /3-94-1

Zagreb,10. svibnja 1994

Ministar pravosuđa

**lvica Crnić, v, r**

Pravilnik, NN 38/1994-693